דייוויד ג. מקאפי

דייוויד גרגורי מקאפי (באנגלית: David Gregory McAfee; נולד ב-23 בפברואר 1989) הוא סופר ועיתונאי אמריקאי. מקאפי הוא אתאיסט והוא מבקר את הליטרליזם המקראי. הוא כתב מספר ספרים, וצוטט כסופר המביא ספרי מיינסטרים על אתאיזם לשוק ההמוני. בנוסף, הוא כותב עבור כמה כתבי עת של רציונליזם וחשיבה חופשית. מקאפי הוא המייסד והנשיא של הארגון "מפלגת התבונה וההתקדמות". דייוויד ג. מקאפי נולד וגדל ברוזוויל, קליפורניה. בגיל 18 הוא עבר לסנטה ברברה, קליפורניה כדי ללמוד אנגלית ודת באוניברסיטת קליפורניה. בהיותו באוניברסיטה, מקאפי כתב מאמרים על אתאיזם עבור כתב העת "סנטה ברברה אינדפנדנט" (אנ'). לאחר שסיים את לימודי שני התארים הראשונים, הוציא מקאפי מחדש את ספרו הראשון בשם החדש "Disproving Christianity and Other Secular Writings". מקאפי הוא אתאיסט באופן גלוי ומתנגד לליטרליזם מקראי (ניתוח הפסוקים ופירושם מתוך הבנתם הבסיסית והרגילה). אוניברסיטת קליפורניה דחתה את כניסתו לתוכנית הבוגרים ללימודי דת, ומקאפי טען שזה בשל היותו אתאיסט, אולם האוניברסיטה טענה אחרת. מקאפי הופיע והרצה בוועידת SoCal להומניזם חילוני 2011 ובברית האתאיסטים המאושרים של האוניברסיטה הפוליטכנית בקליפורניה. ספרו הראשון של מקאפי, "Disproving Christianity and Other Secular Writings" (הפרכת הנצרות וכתבים חילוניים אחרים), יצא בהוצאה עצמית ב-2010, אך בתוך זמן קצר נרכש על ידי הוצאת הספרים Dangerous Little Books. כתוצאה מהתגובות החיוביות הרבות שקיבל הספר בהוצאה עצמית ולאחר שקיבל את התואר הראשון החדש שלו בלימודי דת, מקאפי חתם על חוזה עם Dangerous Little Books עבור הוצאה לאור של מהדורה שנייה מתוקנת ומורחבת מעבר לתוכן של המהדורה הראשונה. ספר המבוא של מקאפי בוחן את עולם הנצרות ומנסה להפריך רבים מעקרונות המפתח שלה. הוא גם שואף לחמש אנשים בעובדות מפתח כדי לאתגר את הדוגמטיזם הנוצרי בכל מקום שהוא מופיע. באמצעות קטעים מהברית הישנה והחדשה, מקאפי ניסה ליצור טיעונים חדשים נגד אמיתות הדת הנוצרית. הוא גם שואף לארגן ולהעריך מחדש כמה מהעימותים המסורתיים יותר בין אתאיסטים לנוצרים. באמצעות ניתוח הטקסטים המקראיים, מקאפי מנסה לחשוף סתירות שלא היו ידועות בעבר בלימודי הנצרות המודרניים ומדוע הוא סבור שהן חושפות בעיות בעמודי היסוד של הנצרות עצמה. בעוד שהספר צבר ביקורות חיוביות, חלק מהתגובות היו ביקורתיות, והיו שטענו שהוא לא ברור, רדוד וטועה פעמים רבות לגבי מה שהם טוענים שהם עובדות ורעיונות פשוטים. ב-12 בדצמבר 2012, יצא לאור ספרו השני של מקאפי, "Mom, Dad, I’m an Atheist: The Guide to Coming out as a Non-Believer" (אמא, אבא, אני אתאיסט: המדריך להיחשפות כלא-מאמין). זהו מדריך להיחשפות כלא-דתי בפני המשפחה והמעגלים החברתיים והמקצועיים. הוא כולל עצות ואמצעים לאנשים שמעוניינים לדחות את הדת בפומבי וכן סיפורים אמיתיים של לא-מאמינים שמשפחותיהם וחבריהם לא תמכו בהם, ומסביר על מוסדות כמו הנישואים כביטוי חילוני של אנושיות ולאו דווקא דת. אתר AlterNet המליץ על הספר עבור מי שמחפש עצות ל'היחשפות' בטוחה כאתאיסט. מקאפי כותב גם עבור קרן ריצ'רד דוקינס לתבונה ומדע (אנ'), ומדבר על ההיחשפות כאתאיסט בפני החברים והמשפחה, ובוחן את החינוך הדתי בארצות הברית. ב-31 בינואר 2015, יצא לאור ספרו השלישי של מקאפי, "The Belief Book" (ספר האמונה). זהו ספר ילדים שמסביר על דתות ולמה אנשים מאמינים בהן מנקודת מבט אתאיסטית. הוא תואר על ידי קרן ריצ'רד דוקינס כ"עמום... אבל זה גם מה שכל כך מרענן בו. הספר לא מזכיר אתאיזם באופן ישיר. ב-2016 יצא לאור ספר נוסף לילדים, "The Book of Gods" (ספר האלים), שבוחן אלים שונים מרחבי העולם, ומטרתו לעודד ילדים להסתכל על ההבדלים בין עובדות מבוססות-ראיות לבין דעה. שני הספרים אוירו על ידי צ'אק הריסון. ב-2016, יצא לאור ספרו החמישי של מקאפי, "Atheist Answers: Rational Responses to Religious Questions" (תשובות אתאיסטיות: תגובות הגיוניות לשאלות דתיות), והוא ספר הדרכה קצר שנשען על אינטראקציות מחייו האמיתיים של הסופר. באוגוסט 2017, יצא לאור ספרו השישי של מקאפי, "No Sacred Cows: Investigating Myths, Cults, and the Supernatural" (אין פרות קדושות: חקירת מיתוסים, כתות, והעל-טבעי), שבוחן את הטענות האמוניות שנמצאו במיתוסים, העל-טבעי וכתות כמו הסיינטולוגיה, ברקע של חברה מבוססת-ידע. מקאפי משתתף בקביעות בפסטיבל הספרים לוס אנג'לס טיימס. הוא גם בעל טור בכתב העת "פרית'ינקר" הקנדי, וכותב מאמרים בכתב העת "אמריקן איית'יאסט" (אנ'). בנוסף, הוא תרם לפיתוח אפליקציית Atheos, שנועדה לעודד יושר אינטלקטואלי ושיח בין אנשים עם אמונות שונות, תוך כדי שימוש בסט של מבחנים. מפלגת התבונה וההתקדמות (Party of Reason and Progress, ובקיצור PORP) החלה את דרכה בשנת 2010 כתגובה עממית לתנועת מסיבת התה השמרנית, וכיום היא ארגון פוליטי רשום. כאשר הוכרז כי דונלד טראמפ זכה בנשיאות ארצות הברית, מקאפי השיק מחדש את מפלגת התבונה וההתקדמות, ארגון ללא כוונת רווח המנוהל על ידי מתנדבים, בתקווה ליידע את הציבור האמריקאי על סוגיות ומדיניויות פוליטיות מודרניות. מטרתה המוצהרת של המפלגה היא "לדרבן את בחירתם של מועמדים אינטליגנטים, הגיוניים ורציונליים המעוניינים בראש ובראשונה לקחת את האומה שלנו לכיוון חיובי ומתקדם", ובמכתב פתוח לנשיא מקאפי הוא נדרש לבסס את החלטותיו על עובדות מדעיות ורציונליוּת. לדוגמה, בפריימריז החמישיים של מחוזות הקונגרס בפנסילבניה, PROP תמכה במהנדס הביוטכנולוגיה מולי שיהאן. דייוויד הוא מבקר חריף של טראמפ, והוא תקף את עמדותיו פעמים רבות ברשת החברתית טוויטר, בהצלחה מסוימת. הוא טוען שמכיוון שטוויטר היא פלטפורמה חינמית הזמינה למיליונים ושהנשיא משתמש בה בצורה נרחבת עבור הפצת המדיניות שלו, מטרתו היא להביא את אמירותיו של הנשיא לבדיקת הציבור. כאשר טראמפ חסם את החשבון של PORP מלהגיב לציוציו, אחד מדוברי PORP גילה פגם באפליקציית המובייל של טוויטר המאפשרת לחשבונות חסומים להמשיך להגיב בפומבי. Disproving Christianity: Refuting the World's Most Followed Religion‏, CreateSpace‏, 2010, ISBN 978-1451555332 Disproving Christianity and Other Secular Writings (מהדורה שנייה), Dangerous Little Books‏, 2011, ISBN 978-0956427687 Mom, Dad, I'm an Atheist: The Guide to Coming Out as a Non-Believer‏, Dangerous Little Books‏, 2012, ISBN 978-1908675040 The Belief Book‏, Dangerous Little Books‏, 2015, ISBN 978-1908675316 דייוויד ג. מקאפי וצ'אק הריסון, The Book of Gods‏, CreateSpace‏, 2016, ISBN 978-1533066763 Atheist Answers: Rational Responses to Religious Questions‏, Atheist Republic Publications‏, 2016, ISBN 978-1541144200 No Sacred Cows: Investigating Myths, Cults, and the Supernatural‏, Pitchstone Publishing‏, 2017, ISBN 978-1634311182 The Belief Book‏, Atheist Republic Publications‏, 2018, ISBN 978-1790576180 Disproving Christianity and Other Secular Writings (3rd Edition)‏, Hypatia Press‏, 2019, ISBN 978-1839190100 The Curious Person's Guide to Fighting Fake News‏, Pitchstone Publishing‏, 2020, ISBN 978-1634312066 מדיה וקבצים בנושא דייוויד ג. מקאפי בוויקישיתוף אתר האינטרנט הרשמי של דייוויד ג. מקאפי אתר האינטרנט הרשמי של מפלגת התבונה וההתקדמות ריאיון עם דייוויד ג. מקאפי - הורים אתאיסטים: הורות בלי אמונה (באנגלית) ספרים מאת דייוויד ג. מקאפי, באתר אמזון דייוויד ג. מקאפי, ברשת החברתית פייסבוק דייוויד ג. מקאפי, ברשת החברתית אקס (טוויטר) דייוויד ג. מקאפי, ברשת החברתית אינסטגרם McAfee, David G., "America: One nation under god", American Atheist Magazine, עמ' 22–23 Atheists, the Next Generation: Unbelief Moves Further into the Mainstream, PublishersWeekly.com (באנגלית) McAfee, David G., "America: One nation under god", American Atheist Magazine, עמ' 22–23 David McAfee, Diagnosing The God Virus, Santa Barbara Independent, ‏2010-03-12, אורכב מהמקור ב-10 בספטמבר 2017 Friendly Atheist, Atheist Rejected from Grad School Because of His Activism?, Friendly Atheist (באנגלית) Why do Americans still hate atheists? Herb Silverman explains, The Washington Post Talks and Debates // Alliance of Happy Atheists, Alliance of Happy Atheists, אורכב מהמקור ב-7 בינואר 2017 "Self Published Secular Author Snapped Up by Controversial Publisher", Dangerous Little Books, ‏2011-11-04, אורכב מהמקור ב-6 במרץ 2016 J. P. Holding, Tekton Ticker: Book Snap: David McAfee's "Disproving Christianity", Tekton Ticker, ‏2012-10-03, אורכב מהמקור ב-4 ביולי 2017 Book Review of Disproving Christianity and Other Secular Writings by David McAfee | Biblical Inerrancy | Bible, Scribd (באנגלית) Author Nick Peters, Book Plunge: Disproving Christianity, Deeper Waters, ‏2015-02-27 (באנגלית אמריקאית) July 2012, The Skeptical Writings of David G. McAfee (באנגלית) Emanuella Grinberg, When God isn't on the guest list, CNN 10 signs that religious fundamentalism is going down, Salon, ‏2014-01-02 (באנגלית) McAfee, David G., "7 Tips for Coming Out as an Atheist", Richard Dawkins Foundation for Reason and Science, ‏2013, אורכב מהמקור ב-7 באפריל 2014 Marc Kreidler, Why We Should Teach Religion to Children | Richard Dawkins Foundation for Reason and Science, ‏2013-09-28 (באנגלית אמריקאית) The Belief Book, Dangerous Little Books, 2015, ISBN 978-1908675316 “The Belief Book” Teaches Children About Religion from an Atheist Perspective, Richard Dawkins Foundation for Reason and Science, ‏2015-01-31, אורכב מהמקור ב-4 במרץ 2016 Young, Matt, "Teaching Kids About Beliefs, Gods, and Religion: an Interview with David G. McAfee", Patheos, ‏2016-08-06 Rational Doubt, Book Review - Atheist Answers: Rational Responses to Religious Questions, Rational Doubt, ‏2017-01-30 (באנגלית) No Sacred Cows, www.goodreads.com Facebook, Twitter, Show more sharing options, Facebook, Twitter, More than 150,000 explore everything from politics to poetry as L.A. Times Festival of Books comes to a close, Los Angeles Times, ‏2017-04-24 (באנגלית אמריקאית) God Is Not Above The Law [Opinion], Inquisitr, אורכב מהמקור ב-31 באוקטובר 2020, ‏2017-05-25 Trump’s Top Troll: The Man Who Is First On The President’s Tweets, Vocativ, ‏2017-02-16 (באנגלית אמריקאית) Secular Activist Launches New Political Party In Response To Trump Victory, New Brunswick, NJ Patch, ‏2016-11-14 (באנגלית) John Oliver fact-checks ‘f*cking egomaniac’ Trump’s bogus reasons for ripping up Paris climate treaty, Raw Story - Celebrating 16 Years of Independent Journalism, ‏2017-06-05 (באנגלית) Alex Rose, Dems in the 5th race tout new supporters, The Delaware County Daily Times (באנגלית) Trump Sends 'Unpresidented' Tweet, Snopes.com (באנגלית אמריקאית) Louise Matsakis, How Twitter took on Trump's bot army—and won, Mashable (באנגלית) Chris Matyszczyk, Trump tweets anger at China, creates new word, CNET (באנגלית) A Bug Is Making It Easy to Reply to Accounts That Have Blocked You on Twitter - VICE, www.vice.com